REAL ESTATE
రియాల్టీ ధరలపై వీడని అనిశ్చితి!
ముంబయి,జూన్‌ 29: దేశవ్యాప్తంగా మరో రెండురోజుల్లో అమలుకు వస్తున్న జిఎస్‌టితో రియాల్టీరంగంలో ధరలు పెరుగుతాయా? తగ్గుతాయా అన్నదే ప్రస్తు తం దేశవ్యాప్తంగా నలుగుతున్న చర్చ. ఇళ్ల కొను గోలు చేసుకోదలిచిన వారు కూడా ప్రస్తుతం వాయి దా వేసుకున్నారంటే ధరలు ఖచ్చితంగా తగ్గు తాయన్న అంచనాలతో ఉన్నట్లు కనిపిస్తోంది. బహుళ పన్నులవిధానం నుంచి వినియోగదారునికి ఒకేపన్ను విధానం అమలులోనికి వస్తున్నందున ఈ లబ్దిని రియాల్టీ డెవలపర్లు కొనుగోలుదారునికి చేర వేస్తారా అన్నది సందేహం. అందులోనూ జిఎస్‌టి లో ఇన్‌పుట్‌ ట్యాక్స్‌క్రెడిట్‌(ఐటిసి)ని అమలుచేయ డం. ఉత్పత్తి లేదా సేవలపంపిణీలో ప్రతీస్థాయి లోను ఐటిసి అమలవుతున్నది.
దీనివల్ల పన్నులపై పన్నులు భారం తగ్గుతుందని అంచనా. విశ్లేషకుల అంచనాలను చూస్తే నివాసిత గృహాల రంగంలో జిఎస్‌టి అమలు సెంటిమెంట్‌ను పటిష్‌టంచేస్తుం దని చెపుతున్నారు. స్వల్పకాలికంగా కొన్ని సవాళ్లు ఉన్నప్పటికీ డెవలపర్లు కొత్త పన్ను హయాంకు అనువర్తనం కావాల్సి ఉంటుంది. స్వల్పకాలంలో రియాల్టీరంగంలో ఎలాంటి మార్పులు ఉండవని చెపుతున్నారు. జిఎస్‌టి అమలువల్ల రెసిడెన్షియల్‌ ఎస్టేట్‌ధరలు ఏమాత్రం తగ్గవన్న అంచనాలు ఉన్నా యి. అయితే జిఎస్‌టి రియాల్టీ సంబంధిత వర్గా లకు కొంత ప్రయోజనం కలుగుతుందని చెపుతు న్నారు. సరళీకృత పన్నువిధానంలో ఈ పన్ను అమలువల్ల రియాల్టీరంగానికి కొంతపారదర్శకత వస్తుందని అనరాక్‌ప్రాపర్టీ కన్సల్టెంట్స్‌ ఛైర్మన్‌ అనూజ్‌పూరి అన్నారు. ప్రస్తుత పన్నువిధానంలో రియాల్టీ డెవలప్‌మెంట్‌, స్థిరాస్తి అనేక కేంద్రపన్ను ల పరిధిలో ఉంది. ఎడెల్విసిస్‌ అంచనాలను చూస్తే నిర్మాణంలో ఉన్న స్థిరాస్థి స్థాయిని బట్టి పన్ను వర్తి స్తుందని చెపుతోంది. నిర్మాణంలో ఉన్నవాటికైతే కొనుగోలుదారుడు వాట్‌చెల్లించాల్సి ఉంటుంది.
స్టాంప్‌డ్యూటీ, రిజిస్రేషన్‌ ఛార్జీలు కూడా చెల్లిం చాలి. అయితే ఇవన్నీ రాష్ట్రాల పన్నులు. సేవా పన్ను, కేంద్ర సుంకం వంటివి నిర్మాణవ్యయంపై ఛార్జిచేస్తారు. సేవాపన్ను కస్టమరు 3.8నుంచి 4.5 శాతం వరకూ చెల్లించాల్సి ఉంటుందని అమ్మకం అగ్రిమెంట్‌ ఆధారంగా ఈ పన్నులు ఉంటాయని ఎడెల్విసిస్‌ చెపుతోంది. అయితే ప్రస్తుత పన్ను విధానంలో కొనుగోలుదారుడు పన్ను మదింపు చేసుకోవడం కష్టంగా ఉంటున్నది. ఇక జిఎస్‌టి అమలుకు వస్తే అన్ని నిర్మా ణంలో ఉన్న ఆస్తులపై 12శాతం రేట్లు అమలవుతాయి. స్టాంప/డ్యూటీ, రిజిస్ట్రేషన్‌ ఛార్జిలు మినహాయిస్తారని ఆన్‌రాక్‌ ఛైర్మన్‌ పూరి వెల్ల డించారు. అయితే ఈపన్ను నిర్మాణంపూర్తి చేస్తు న్న, కొనుగోలుచేసి సిద్ధంగా ఉన్న ప్రాజెక్టులకు వర్తించదు. ఇలాంటి వాటిపై ఎలాంటి పరోక్షపన్ను లు లేవని అంచనా. నిర్మాణంలో ఉన్న ఆస్తులైతే స్టాంపుడ్యూటీ, రిజిస్ట్రేషన్‌ ఛార్జిలు కొనుగోలు దారుడే భరించాల్సి ఉంటుంది. సరళీకృత విధా నంలో పన్ను చెల్లింపు అందులోను జిఎస్‌టి వంటి పన్నులు కొనుగోలుదారులకు ఎంతో మేలు అని పూరి అన్నారు.
నిర్మాణంలో ఉన్న ఆస్తులను విక్రయించడం వల్ల ఇన్‌పుట్‌ట్యాక్స్‌క్రెడిట్‌ అమలు వల్ల బిల్డర్లకుసైతం మేలుకలుగుతుందని అంచ నా. ఇక ప్రస్తుతం డెవలపర్లు సెంట్రల్‌ ఎక్సైజ్‌ సుంకం, వ్యాట్‌ఎంట్రీట్యాక్స్‌ వంటివి నిర్మాణ రంగ ముడిసరుకు ఖర్చులకు భారంగా ఉంది. ఇక కార్మికఛార్జిలు, ఆర్కిటెక్ట్‌ఫీజులు, అప్రూవల్‌ ఛార్జిలు, లీగల్‌ఫీజులు వంటివి చెల్లిస్తారు. డెలవ పర్లు సేవాపన్ను కింద 15శాతం చెల్లిస్తున్నారు. రియాల్టీ డెవలపర్లకు మెజార్టీపరంగా తక్కువ రవాణా ఛార్జీలకారణంగా రవాణా ఖర్చులు తగ్గు తాయి. జిఎస్‌టి ఇలాంటి ఖర్చులనే తగ్గిస్తుందని అంచనా. జిఎస్‌టి వస్తే ఒకే పన్ను మినహా ఇతర అన్ని పన్నులను తొలగిస్తుంది. డెవలపర్లు కూడా జిఎస్‌టి అమలుకువస్తే చాలా సులభం అవుతుం దని, ఇన్‌పుట్‌ ట్యాక్స్‌క్రెడిట్‌ ఒక మంచి ప్రయోజన మని రియాల్టీ రంగ నిపుణులు చెపుతున్నారు.